kardosdrur/scandi-wiki huggingface dataset:
Thomas Carew

Thomas Carew (1595—22. marts 1640) var en engelsk lyrisk digter.

Carew studerede i Oxford; efter nogle års omflakken knyttedes han til det engelske gesandtskab først i Venedig, senere i Turin og Paris. Han stod Karl I's hof nær og hørte til den kreds af unge skønånder, der samlede sig om Ben Jonson. Hans poesi består væsentlig af lejligheds- og kærlighedsdigte og sonetter til Celia; de er stærkt påvirkede af John Donne, over hvem han skrev en elegi. Han har også skrevet et maskespil: Coëlum Britannicum (1634). Hans digte, Poems, udkom året efter hans død og er senere udgivet af Hazlitt: Collected Works (1870).

Kilder 

 

Digtere fra England
Engelsksprogede forfattere
Cybill Shepherd

Cybill Shepherd (Født 18. februar 1950 i Memphis, Tennessee) er en Golden Globe-vindende skuespiller, sanger og tidligere model fra USA, muligvis bedste kendt for sin rolle i Taxi Driver hvor hun spillede overfor Robert De Niro.

I 2003 var Shepherd gæste-skuespiller i 8 Simple Rules. Shepherd har spillet rollen som Martha Stewart i to TV-film: Martha, Inc.: The Story of Martha Stewart fra 2003 og i Martha: Behind Bars fra 2005. Siden 2007, har Shepherd været at se i Showtime-dramaserien The L Word som karakteren Phyllis Kroll. Den 7. november 2008, rapporterede TV Guide at Shepherd skulle være gæste-skuespiller i en episode af tv-serien Criminal Minds på CBS. Gennem hele sin skuespiller-karriere har Shepherd været en frittalende aktivist for homofiles rettigheder, og for selvbestemt abort. 

I 2009 blev Shepherd hædret af Human Rights Campaign i Atlanta ved at modtage en ligestillingspris. Hun har vært en forkæmper for ægteskab mellem homofile. Shepard var gift med David M Ford og datteren Clementine Ford blev født i 1979, men ægteskabet endte i skilsmisse i 1982. I 1987 blev Sheperd gravid med kiropraktor Bruce Oppenheim og giftede sig med ham. Hun fødte tvillingene Cyrus Zachariah og Molly Ariel Shepherd-Oppenheim under den fjerde sæson af tv-serien Moonlighting som hun var med i. Parret blev skilt i 1990.

Eksterne henvisninger 

 

Sangere fra USA
Skuespillere fra USA
Statens kartverk

Statens kartverk (kortnavn Kartverket) er et norsk statsligt forvaltningsorgan under Kommunal- og moderniseringsdepartementet (fra 2014). Hovedkontoret ligger på Hvervenmoen ved Hønefoss i Ringerike kommune.

Statens kartverk har været styrelsens navn siden 1986 og er fortsat det navn, der benyttes i officielle sammenhænge, men fra marts 2012 er det kortformen Kartverket, som bruges i kommunikation udadtil.

Kartverkets chef fra 1. april 2008 er Anne Cathrine Frøstrup.

Kartverket skal sørge for, at tidsrigtig, stedfæstet information fra det offentlige kan findes og er let tilgængelig for det norske samfund til enhver tid. Kartverket er den norske stats fagmyndighed inden for kort, geodata og offentlig ejendomsinformation, og det er også landets tinglysningsmyndighed.

Ansvarsområdet omfatter Norges land-, kyst- og havområder, inkluderet kysten rundt om Svalbard og Jan Mayen.

Kortlægningstjenesten i Danmark varetages af Geodatastyrelsen.

Referencer

Eksterne henvisninger 
 www.kartverket.no

Forvaltning i Norge
Etableret i 2004
John Bowlby

Edward John Mostyn Bowlby (født 26. februar 1907, død 2. september 1990) var en britisk psykolog, psykiater, og psykoanalytiker, kendt for sin interesse i børns udvikling og for sit banebrydende arbejde i tilknytningsteori.

Biografi 

Bowlby blev født i London i den øvre middelklasse. Han var nummer fire af seks børn og blev opdraget af en barnepige på en måde der var typisk for den engelske middelklasse i den periode. Hans far, Sir Anthony Alfred Bowlby, var kirurg med tilknytning til det engelske kongehus. Der skete det tragiske at da Bowlby var 5, blev Sir Anthony far, Thomas William Bowlby,  dræbt, mens han tjente som krigskorrespondent i Anden opiumskrig.

Normalt så Bowlby kun sin mor en time om dagen efter tetid. Ligesom mange andre mødre i hendes sociale klasse mente hun, at forældrenes opmærksomhed og kærlighed ville føre til farlig ødelæggelse af børnene. Bowlby var så heldig, at barnepigen i hans familie var der under hele hans barndom. Da Bowlby var næsten fire år, forlod hans elskede barnepige, som faktisk var hans primære omsorgsperson i de tidlige år, familien. Senere beskrev han det som lige så tragisk som tabet af en mor. Dette tidlige tab af Bowlbys "mor-figur" bidrager til hans interesse senere i livet, for det der nu er kendt som tilknytningsteori.

I en alder af syv blev han sendt på kostskole, som det på den tid var almindeligt for drenge med hans sociale status. I sin bog fra 1973, Separation: Anxiety and Anger, afslørede han, at han anså det for en forfærdelig tid. Han sagde senere: "Jeg ville ikke sende en hund på syv år væk på kostskole". Imidlertid havde Bowlby dog tidligere betragtet kostskoler som passende for børn fra otte år.

I 1951 skrev han: "Hvis barnet er utilpasset, kan det være gavnligt, i en del af året at være væk fra de spændinger der gav det vanskeligheder. Det samme gælder, hvis hjemmet er dårligt på andre måder. Kostskolen har den fordel at bevare barnets altafgørende bånd til hjemmet, eventuelt i lidt svækket form, og da det er en del af det almindelige sociale mønster i de fleste vestlige samfund i dag [1951], vil et barn, der går på kostskole ikke føle sig anderledes. Ved at aflaste børnenes forældre i en del af året, vil det være muligt for nogle af dem at udvikle en mere positiv holdning over for deres børn i resten."

Han giftede sig med Ursula Longstaff, datter af en kirurg, den 16. april 1938, og de fik fire børn, herunder Sir Richard Bowlby der efterfulgte sin onkel som tredje Baronet.

Bowlby døde i sit sommerhus på Isle of Skye, Skotland. Blandt hans levende slægtninge er den moderne britisk journalist Chris Bowlby.

Forfatterskab 
Bowlby udviklede tilknytningsteorien, der beskæftiger sig med børns stærke emotionelle bånd til deres primære omsorgsperson(er). Tilknytningsteori beskriver behovet for tilknytning som et basalt, evolutionært udviklet behov, der sikrer, at et barn opholder sig tæt på sine forældre.

Referencer

Litteratur 
 Bowlby, John (1999): "En sikker base". Det lille Forlag

Psykiatere
Psykologer fra Storbritannien
Personer fra London
Adoption, familiepleje, pleje af forældreløse børn og tvangsfjernelse
Briter i 1900-tallet
Klæbrig brandbæger

Klæbrig brandbæger (Senecio viscosus) er en enårig plante i kurvblomst-familien. Det er en ildelugtende, giftig urt, der vokser på næringsrig bund. Den er indvandret til Danmark i begyndelsen af 1800-tallet.

Beskrivelse 
Klæbrig brandbæger ligner alm. brandbæger, men er stærkt klæbrig af talrige kirtelhår. Kurven, der er 1 centimeter i diameter, har udstående gule, 2-4 millimeter lange, tungeformede randkroner, der først henimod afblomstringen er tilbagerullede. Desuden er kurvsvøbbladenes spidser ikke mørke, og de ydre svøbblade er næsten halvt så lange som de indre.

Udbredelse 
Arten er hjemmehørende i Vest-, Mellem- og Sydeuropa og det sydvestlige Asien samt indslæbt i Nordeuropa og Nordamerika.

I Danmark findes klæbrig brandbæger temmelig almindeligt ved vejkanter, på jernbaneterræn, i grusgrave, på strandvolde og i klitter. Blomstringen sker i juli til oktober.

Kilder og eksterne henvisninger 

 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Jan Beyer Schmidt-Sørensen

Jan Beyer Schmidt-Sørensen (født 17. januar 1958 i Tønder) er en dansk økonom og tidligere erhvervschef ved Aarhus Kommune.

Biografi 
Han er født i Tønder i 1958, men er vokset op i henholdsvis Hadsund og Aalborg og blev i 1976 student fra Hasseris Gymnasium. Efterfølgende studerede han økonomi ved Aarhus Universitet. I 1983 blev han cand.oecon. og i 1990 fik han en ph.d. fra Handelshøjskolen i Aarhus. I en periode fra 1983 til 1985 var han adjunktvikar på Aarhus Universitet og faglig sekretær under Statens Samfundsvidenskabelige Forskningsråd. Mellem 1986 og 2001 var han bl.a. Ph.d.-studerende, adjunkt, lektor, institutleder, studieleder og dekan ved Handelshøjskolen i Aarhus. I perioden 2001 til 2004 var han rektor på Handelshøjskolen (nu School of Business and Social Sciences) i Aarhus. Fra 2005 til 2019 havde han posten som erhvervschef for Aarhus Kommune. Han afsluttede sin karrierer, som strategisk rådgiver i Erhvervshus Midtjylland, hvorefter han gik på pension.

Personligt 
Jan Beyer Schmidt-Sørensen er gift med tidligere sognepræst ved Ravnsbjergkirken Edith Østergaard. Sammen har de tre voksne børn og flere børnebørn.

Referencer 

Erhvervsfolk fra Danmark
Økonomer fra Danmark
Personer fra Tønder
Personer fra Hadsund
Personer fra Aalborg
Personer fra Aarhus
Aarhus Kommune
Personer i Kraks Blå Bog
Alumni fra Aarhus Universitet
Vandbrandbæger

Vandbrandbæger (Senecio aquaticus), ofte skrevet vand-brandbæger, er en toårig plante i kurvblomst-familien. Den ligner engbrandbæger, men grundbladene er ovale og næsten hele. Arten er giftig.

Beskrivelse 
Vandbrandbæger er en 30-50 centimeter høj urt med rødbrun stængel, der er udspærret grenet. I forhold til engbrandbæger er kurvene større (2,5-3 centimeter brede) og de sidder i en mere åbenblomstret halvskærm. Desuden er de nederste blade næsten hele, ovale, groft tandede og stilkede, mens de øvre er lyreformede.

Udbredelse 
Arten er hjemmehørende i Europa.

I Danmark er vandbrandbæger almindelig i Vest- og Sydvestjylland på høje enge, ved åer og søbredder, mens den findes hist og her i resten af landet. Blomstringen sker i juli til september.

Kilder og eksterne henvisninger 

 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Campo santo

En campo santo (ital.) er en hellig mark eller ager,
i Italien et almindeligt navn på kirkegårde, særlig
på dem, der er omgivet af mure med indvendige buegange. 

Camposanto Monumentale i Pisa er den mest berømte campo santo; dens buegange stammer fra den senere middelalder og er smykket med berømte fresker, blandt andet Dødens Triumf, og med skulpturer. 
Anlægget blev svært beskadiget ved et bombardement under 2. verdenskrig.

Ved de italienske storbyer Neapel, Genova, Milano og Bologna fyldes campo santo'erne med kostbare marmorgravmæler.

Galleri

Referencer

Kilde
  bind 4, side 528 af mag.art Chr. A. Jensen

Eksterne henvisninger

 Camposanto Monumentale i Pisa:  



Kirkegårde
Verdensarvsområder i Italien
Det nye nordiske køkken

Det nye nordiske køkken er en bevægelse, der vil genopfinde og udvikle mad fra de nordiske lande.

En af forkæmperne for bevægelsen er den danske kok Claus Meyer, der i 2004 tog initiativ til et manifest udarbejdet af nordiske kokke. Heri står der bl.a., at maden skal "bygge på råvarer, som bliver særligt fremragende i vores klimaer, landskaber og vande" samt "forene de bedste nordiske tilberedningsmetoder og kulinariske traditioner med impulser udefra".

Flere restauranter har gennem 2000'erne og 2010'erne reklameret med at servere mad fra det nye nordiske køkken.

Se også 
 Ny nordisk hverdagsmad

Kilder og henvisninger 
 Manifest fra Nordisk Køkken Symposium  på clausmeyer.dk
 "Det Ny Nordiske Køkken gør os til sunde danskere"  artikel fra Videnskab.dk, 2. feb. 2010
Mitsubishi Space Star

Mitsubishi Space Star er en modelbetegnelse for to forskellige bilmodeller fra Mitsubishi Motors:

 Mitsubishi Space Star (1998) − en mini-MPV, produceret mellem 1998 og 2004
 Mitsubishi Space Star (2012) − en minibil, produceret siden 2012
DM i ishockey for kvinder 2013-14

DM i ishockey for kvinder 2013-14 var turneringen om det 25. DM i ishockey for kvinder. Turneringen havde deltagelse af ni hold, der først spillede en indledende runde i to regionalt opdelte puljer, hvorfra de tre bedste hold fra hver landsdel gik videre til DM-kvalifikationen. De to bedste hold i DM-kvalifikationen spillede finale om DM-titlen i en serie bedst af tre kampe.

Mesterskabet blev vundet af Herlev Ishockey Klub, som dermed vandt DM-titlen for 12. gang. I finalen besejrede Herlev IK de de forsvarende mestre fra Hvidovre IK med 2-1 i kampe. Det var sjette sæson i træk, at de to hold delte guldmedalje- og sølvmedaljerne mellem sig, men det var første gang siden sæsonen 2009-10, at Herlev IK løb med guldmedaljerne. Bronzemedaljerne gik til IC Gentofte Stars.

Stillinger og resultater

Indledende runde

Øst 

Klubberne øst for Storebælt spillede om tre pladser i DM-kvalifikationen. Turneringen havde deltagelse af seks hold, der spillede en firedobbelt-turnering alle-mod-alle. 

I DM-kvalifikationen kunne hver klub kun stille med ét hold, og derfor gik IC Gentofte Stars videre til DM-kvalifikationen i stedet for Hvidovre IK 2.

Vest 

Klubberne øst for Storebælt spillede om tre pladser i DM-kvalifikationen. Turneringen havde deltagelse af tre hold, der spillede en firedobbelt-turnering alle-mod-alle.

DM-kvalifikation 

DM-kvalifikationen havde deltagelse af de tre bedste hold fra øst og de tre bedste hold fra vest. De seks hold spillede en enkeltturnering alle-mod-alle, og kampene blev afviklet i perioden 7. - 9. marts 2014 i Herlev Skøjtehal. De to bedste hold gik videre til DM-finalerne, mens nr. 3 vandt bronzemedaljer.

Finale 

De to bedst placerede hold i DM-kvalifikationen, Hvidovre IK og Herlev IK, spillede DM-finaler om fordelingen af guld- og sølvmedaljer i bedst af tre kampe. Alle tre finalekampe endte med udesejre, så mesterskabet blev vundet af Herlev IK med 2-1 i kampe.

Kilder / eksterne henvisninger 
DIU Stats - Kvindernes DM-finaler 2013-14  
DIU Stats - Kvindernes DM-kvalifikation 2013-14  
DIU Stats - Kvinder øst 2013-14 
DIU Stats - Kvinder vest 2013-14 
Ishockeymagasinet FACEOFF 15, s. 44

Noter 

2013-14
Ishockey i 2013
Ishockey i 2014
Darts

The Darts var en musikgruppe fra England. Gruppen blev dannet i 1976 af Den Hegarty sammen med Griff Fender, Rita Ray og Horatio Hornblower, som alle var tidligere medlemmer af bandet Rocky Sharpe and the Razors. Derudover kom Thump Thompson, George Currie og John Dummer, alle tidligere medlemmer af John Dummer's Blues Band, og Hammy Howell og Bob Fish, der tidligere var forsanger i Mickey Jupp.

Igennem mange jobs på klubber og universiteter fik de opbygget en stor følgeskare, men deres gennembrud kom i oktober 1976, da de var på BBC Londons radioshow med Charlie Gillet. Det sikrede dem en pladekontrakt med Magnet Records, som satte dem sammen med producer Tommy Boyce – bl.a. producer for The Monkees. 

Med vægten lagt på 50’er Rock’n’Roll genren ramte de hitlisterne med et medley af The Rsy’s ”Daddy Cool” og Little Richards ”The Girl Can’t Help It” (begge originalt fra 1957) og senere ”Come Back My Love” (The Wrens, 1955) og mindre kendt ”The Boy From New York City” (The Ad Libs, 1965). Alle tre ramte nr. 2 på UK Single Chart og solgte tilsammen over 1,25 millioner eksemplarer.

Musikgrupper fra England
DM i ishockey for kvinder 2014-15

DM i ishockey for kvinder 2014-15 var turneringen om det 26. DM i ishockey for kvinder. Turneringen havde deltagelse af ni hold, der først spillede en indledende runde i to regionalt opdelte puljer, hvorfra de tre bedste hold fra hver landsdel gik videre til DM-kvalifikationen. De to bedste hold i DM-kvalifikationen spillede finale om DM-titlen i en serie bedst af tre kampe.

Finaleserien blev vundet af Hvidovre Ishockey Klub med 2-0 i kampe over Herlev Hornets, og begge kampe blev vundet med cifrene 5-2. Julie Gregersen afgjorde næsten egenhændigt finalekampene, idet hun scorede seks af mestrenes 10 mål. Det var syvende år i træk at Herlev Hornets og Hvidovre IK delte guld- og sølvmedaljerne mellem sig, og det var tredje gang i løbet af de seneste fire sæsoner, at DM-titlen havnede hos Hvidovre IK. Bronzemedaljerne gik til Odense IK, som blev nr. 3 i DM-kvalifikationen, og dermed vandt fynboerne DM-medaljer for første gang siden sæsonen 2011-12.

Stillinger og resultater

Indledende runde

Øst 

Klubberne øst for Storebælt spillede om tre pladser i DM-kvalifikationen. Turneringen havde deltagelse af fem hold, der spillede en firedobbelt-turnering alle-mod-alle.

Vest 

Klubberne vest for Storebælt spillede om tre pladser i DM-kvalifikationen. Turneringen havde deltagelse af fire hold, der spillede en firedobbelt-turnering alle-mod-alle.

DM-kvalifikation 

DM-kvalifikationen havde deltagelse af de tre bedste hold fra øst og de tre bedste hold fra vest. De fem hold spillede en enkeltturnering alle-mod-alle, og kampene blev afviklet i perioden 6. - 8. marts 2015 i Scanel Hockey Arena i Frederikshavn. De to bedste hold, Herlev Hornets og Hvidovre IK gik videre til DM-finalerne, mens nr. 3, Odense IK vandt DM-bronzemedaljer.

Finale 

De to bedst placerede hold i DM-kvalifikationen, Herlev Hornets og Hvidovre IK, spillede DM-finaler om fordelingen af guld- og sølvmedaljer i bedst af tre kampe, men Hvidovre IK vandt de to første kampe, begge med 5-2, og så blev der ikke brug for en tredje kamp.

Kilder / eksterne henvisninger 
Danmarks Ishockey Union - Hvidovre vandt kvindernes DM (16. marts 2015)
Hvidovre Avis - DM-guldet tilbage i Hvidovre (17. marts 2015) 
Hvidovre Ishockey Klub - Danmarksmesterskab til Hvidovres damehold (15. marts 2015) 
Hvidovres ishockey-piger løb med guldet (Herlev Bladet, 18. marts 2015, 1. sektion, s. 10)
DIU Stats - Kvindernes DM-finaler 2014-15  
DIU Stats - Kvindernes DM-kval. 2014-15  
DIU Stats - Damer øst 2014-15 
DIU Stats - Kvinder vest 2014-15

Noter 

2014-15
Ishockey i 2014
Ishockey i 2015
Cordillera Real

Cordillera Real er en bjergkæde beliggende i Sydamerikas Altiplano i Bolivia. Bjergkæden er en del af den større bjergkæde Andesbjergene. 

Cordillera Real består af foldebjerge, der hovedsagelig består af granit. Bjergkæden er beliggende sydøst for Titicacasøen og øst for Bolivias hovedstad La Paz og rækker 125 km i længden og 20 km i bredden. På trods af, at bjergkæden er beliggende kun 17° syd for ækvator, er Cordillera Real forholdsvis tæt dækket af gletsjere, hvilket skyldes det nærliggende Amazonas, der sender fugtig luft mod bjergmasserne.

Bjerge

Det højeste bjerg i bjergkæden er Illimani med 6438 m.o.h.. Andre notable tinder er:

Noter

Eksterne henvisninger 

Real
Andesbjergene
La Paz departement
Mariarosa Dalla Costa

Mariarosa Dalla Costa er en italiensk autonom feminist. Hun er medforfatter til den klassiske The Power of Women & The Subversion of the Community fra 1972 med Selma James, en tekst der blev begyndelsen på debatten om husarbejde ved at omdefinere husarbejde som reproduktivt arbejde, der er nødvendigt for at kapitalen kan fungere, og gjort usynligt ved dets fjernelse fra lønrelationen. Dalla Costa udviklede denne analyse som medlem af bevægelsen Lotta Feministia og som en kritik af italiensk arbejderisme.

Bibliografi 
 The Power of Women & the Subversion of the Community (med Selma James); Bristol: Falling Wall Press, 1972
 Women, Development, and Labor of Reproduction: Struggles and Movements (red. Giovanna F. Dalla Costa); Africa World Press, 1999
 Gynocide: Hysterectomy, Capitalist Patriarchy and the Medical Abuse of Women (red.); Brooklyn: Autonomedia, 2007

Eksterne henvisninger 
 Dalla Costa, litteraturliste på Libcom.org (engelsk)

Se også 
 Leopoldina Fortunati
 Maria Mies
 Silvia Federici

Feminister
Personer fra Italien
DM i ishockey for kvinder 2012-13

DM i ishockey for kvinder 2012-13 var turneringen om det 24. DM i ishockey for kvinder. Turneringen havde deltagelse af ni hold, der først spillede en indledende runde i to regionalt opdelte puljer, hvorfra de tre bedste hold fra hver landsdel gik videre til DM-slutspillet.

Mesterskabet blev vundet af Hvidovre Ishockey Klub, som dermed vandt DM-titlen for kvinder for anden sæson i træk og anden gang i alt. Sølvmedaljerne gik til Herlev IK, og den indbyrdes kamp i slutspillet mellem de to lokalrivaler blev vundet af Hvidovre IK med 4-1. Bronzemedaljerne blev vundet af Herning IK.

Stillinger og resultater

Indledende runde

Øst 

Klubberne øst for Storebælt spillede om tre pladser i DM-slutspillet. Turneringen havde deltagelse af seks hold, der spillede en firedobbelt-turnering alle-mod-alle.

Vest 

Klubberne vest for Storebælt spillede om tre pladser i DM-slutspillet. Turneringen havde deltagelse af tre hold, der spillede en firedobbelt-turnering alle-mod-alle.

DM-slutspil 

DM-slutspillet havde deltagelse af de tre bedste hold fra øst og de tre bedste hold fra vest. De seks hold spillede en enkeltturnering alle-mod-alle, og kampene blev afviklet i perioden 22. - 24. marts 2013 i Gigantium Isarena i Aalborg.

Kilder / eksterne henvisninger 
DIU Stats - DM for kvinder 2012-13  
DIU Stats - Damer øst 2012-13 
DIU Stats - Kvinder vest 2012-13

Noter 

2012-13
Ishockey i 2012
Ishockey i 2013
Skovbrandbæger

Skovbrandbæger (Senecio sylvaticus), ofte skrevet skov-brandbæger, er en enårig plante i kurvblomst-familien. Den ligner alm. brandbæger, men blomsterkurvens tungeformede randkroner er stærkt tilbagerullede og stængelbladene er pilformet omfattende ved grunden. Desuden er kurvsvøbbladene mindre stærkt brandplettede. Skovbrandbæger er giftig.

Udbredelse 
Arten er hjemmehørende i Europa og Vestasien.

I Danmark findes skovbrandbæger hist og her på sandet agerjord, i skovrydninger og på strandvolde. Blomstringen sker i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Katsukaree

Katsukaree eller katsu kare (カツカレー) er en varm ret fra det japanske køkken.

Ordet katsu er kort for katsuretsu, der er afledt af det engelske ord cutlet, kotelet. Karee er et låneord afledt af curry, karry. Katsukaree kan således oversættes til "karry-kotelet".

Retten er en slags wienerschnitzel skåret i tiltalende portioner, der serveres varmt med tyktflydende karrysovs og ris. Ofte tilføjes der Worcestershiresovs ovenpå og snittede kål ved siden af. Retten blev indført i Meiji-perioden på en vestlig restaurant i Ginza i Tokyo.

Eksterne henvisninger

Noter 

Mad fra Japan
Fnokurt (Tephroseris)

Fnokurt (Tephroseris) er en slægt af planter, der består af omkring 50 arter, hvoraf to findes vildtvoksende i Danmark.

Arter 
De danske arter i slægten:
 Kærfnokurt (Tephroseris palustris)
 Bakkefnokurt (Tephroseris integrifolia)

Se også 
 Fnokurt (Cineraria)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  

Planteslægter
Kurvblomst-familien
Kærfnokurt

Kærfnokurt (Tephroseris palustris), ofte skrevet kær-fnokurt, er en plante i kurvblomst-familien.

I Danmark er arten temmelig sjælden ved søbredder, i tørvemoser, på affaldspladser og strandenge, og den er regnet som en truet art på den danske rødliste.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien
Gemserod-slægten

Gemserod-slægten (Doronicum) er en slægt af planter, der består af omkring 40 arter, hvoraf en enkelt findes vildtvoksende i Danmark.

Arter 
 Gemserod (Doronicum pardalianches) - eneste danske art i slægten
 Balkan-Gemserod (Doronicum orientale)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  - linket er inaktivt 2023-10-21
 Signe Frederiksen, Finn N. Rasmussen og Ole Seberg (red.): "Dansk flora", 2006, ISBN 978-87-02-03032-7 side 639

Planteslægter
Kurvblomst-familien